pythainlp/thai-wiki-dataset-v4 huggingface dataset:
วัดเขานางทอง

โบราณสถานวัดเขานางทอง เป็นส่วนหนึ่งของ เมืองโบราณบางพาน สันนิษฐานว่าส่วนใหญ่สร้างขึ้นในสมัยสมเด็จพระมหาธรรมราชาลิไท การวางผังของโบราณสถานวางตามแนวยาวเขา มีบันไดทางขึ้นทางทิศตะวันออกเฉียงเหนือ ด้านบนสูงสุดเป็นเจดีย์ใหญ่ทรงดอกบัวตูมหรือพุ่มข้าวบิณฑ์ฐานเจดีย์ กว้าง 12 เมตร ก่อด้วยอิฐปนแลง ส่วนบนเป็นศิลาแลง ถัดมาเป็นเจดีย์รายเล็ก 3 องค์ กว้าง 2 เมตร เท่ากันทุกองค์ และยังมีวิหาร 4 ตอน ตอนแรก ยาว 13 เมตร กว้าง 5 เมตร ตอนที่สองกว้าง 10 เมตร ยาว 21 เมตร ส่วนด้านท้ายสุดคล้ายที่ตั้งบุษบก เป็นที่ ประดิษฐานรอยพระพุทธบาท ปัจจุบันได้นำไปเก็บไว้ที่พิพิธภัณฑสถานแห่งชาติ กรุงเทพมหานคร รอยพระพุทธบาทแห่งนี้ พระบาทสมเด็จพระมงกุฎเกล้าเจ้าอยู่หัวเมื่อครั้งยังทรงเป็นสมเด็จพระบรมโอรสาธิราช เจ้าฟ้ามหาวชิราวุธ มกุฎราชกุมาร ได้ทรงกล่าวถึงไว้ในหนังสือ เที่ยวเมืองพระร่วง เมื่อต้นปี พ.ศ. 2450 จากจารึกฐานพระอิศวรสำริดเมืองกำแพงเพชรระบุว่าเคยมี ท่อปู่พระยาร่วง ซึ่งเคยส่งน้ำจากเมืองกำแพงเพชรไปเมืองบางพานแห่งนี้เพื่อการเกษตรกรรมต่อมาได้ตื้นเขิน เมืองบางพานจึงร้างไปในราว พ.ศ. 2100
ลักษณะโบราณสถานบนเขานางทองลาดเอียงจากด้านทิศใต้ไปทางทิศเหนือเล็กน้อย แผนผังของโบราณสถานเป็นรูปสี่เหลี่ยมผืนผ้าวางตัวตามแนวแกนทิศเหนือ-ใต้ หันหน้าไปทางทิศเหนือประกอบด้วยเจดีย์ ประธานก่อด้วยศิลาแลง ซึ่งตั้งอยู่ทางด้านทิศใต้ของยอดเขาในบริเวณ พื้นที่สูงที่สุดถัดไปทางด้านหน้า หรือทิศเหนือมี เจดีย์ราย และร่องรอยของโบราณสถานขนาดเล็ก ถัดไปเป็นวิหารโถง และบ่อน้ำเล็ก ๆ บนยอดเขา ไม่ปรากฏร่องรอยกำแพงวัด ปัจจุบันวัดไม่มีพระสงฆ์จำพรรษาอยู่
โบราณสถานวัดเขานางทองขึ้นทะเบียนเป็น โบราณสถานเมื่อวันที่ 8 มีนาคม พ.ศ. 2478 มีพื้นที่ทั้งสิ้นรวม 175ไร่ 1งาน 25ตารางวา
ชลธร คงยิ่งยง

ชลธร คงยิ่งยง (เกิด 2 กุมภาพันธ์ พ.ศ. 2541) ชื่อเล่น กัปตัน เป็นนักแสดงและนักร้องชาวไทย เข้าสู่วงการบันเทิงโดยการแคสติ้งละครซีรีส์เรื่อง เลิฟซิคเดอะซีรีส์ รักวุ่น วัยรุ่นแสบ 
ในปี 2557 กัปตันมีผลงานที่เป็นที่รู้จักจากละครซีรีส์ "เลิฟซิคเดอะซีรีส์ รักวุ่น วัยรุ่นแสบ" ที่แสดงนำคู่กับ ณวัชร์ พุ่มโพธิงาม ซึ่งจากบทบาท "โน่" ทำให้ชลธรเป็นที่รู้จักในฐานะนักแสดงวัยรุ่นชาย และละครซีรีส์เรื่องนี้ยังประสบความสำเร็จในประเทศจีนด้วย
ประวัติ.
ชลธร คงยิ่งยง เกิดที่กรุงเทพมหานคร เป็นบุตรชายคนโต เข้าศึกษาระดับมัธยมศึกษาที่โรงเรียนสาธิตมหาวิทยาลัยศรีนครินทรวิโรฒ ปทุมวัน แต่ย้ายเข้ามาศึกษาต่อที่โรงเรียนสาธิตนานาชาติ มหาวิทยาลัยมหิดล " 
อีกทั้งในวัยเด็กชลธร คงยิ่งยงได้สร้างชื่อเสียงให้กับโรงเรียนในฐานะนักแบดมินตันของโรงเรียน ผลงานแบดมินตันที่ผ่านมาคว้าทั้งเหรียญทองและเหรียญเงิน เช่น รายการโอลิเวอร์สปอร์ตทาวน์ ชนะเลิศ ชายคู่ 16 ปี, รายการปากน้ำโพโอเพ่น รองชนะเลิศอันดับหนึ่ง ชายคู่, รายการดาวรุ่งโยเน็กซ์ รองชนะเลิศอันดับสองชายเดี่ยว เป็นต้น
ปัจจุบัน สำเร็จการศึกษาระดับอุดมศึกษาจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขานวัตกรรมการสื่อสาร เอกการสื่อสารเพื่อการจัดการนวัตกรรม
เรื่องคดี.
กรณีตกเป็นข่าวว่าทำให้อดีตแฟนสาวตั้งครรภ์.
วันที่ 8 มิถุนายน 2561 กัปตันได้ให้สัมภาษณ์กับนักข่าว กรณีตกเป็นข่าวลือว่าเป็นสาเหตุที่ทำให้อดีตแฟนสาวตั้งครรภ์ โดยสรุปคำตอบได้ว่า “เราสองคนเคยเป็นแฟนกันจริง ได้เลิกรากันไปสักพักใหญ่ ส่วนเรื่องการตั้งครรภ์ผมเองก็เพิ่งทราบวันนี้ แต่ยังไม่ได้ติดต่อกลับไปหาฝ่ายหญิง และหากสุดท้ายพิสูจน์ได้ว่าเป็นเรื่องจริงก็พร้อมจะรับผิดชอบ” จากนั้นในวันต่อมาฝ่ายอดีตแฟนสาวก็ได้ออกมาให้ข่าว และในวันที่ 11 มิถุนายน 2561 นาดาวบางกอก จึงได้จัดการแถลงข่าวที่สำนักงานของบริษัท โดยมีครอบครัวทั้งสองฝ่ายมาเป็นผู้ให้ข่าวร่วมกัน ซึ่งฝ่ายกัปตันชี้แจงว่ายินดีที่จะรับผิดชอบเรื่องค่าใช้จ่ายทั้งหมดที่เกี่ยวข้องกับบุตร
วันที่ 11 กรกฎาคม 2561 กัปตันได้โพสต์ข้อความ #มิ้งโป๊ะแตก ลงบนทวิตเตอร์และได้ลบไปในไม่กี่วินาทีต่อมา ทำให้ข่าวกลับมาเป็นที่พูดถึงอีกครั้ง เนื่องจากเป็นเวลาที่ฝ่ายหญิงต้องตั้งครรภ์ได้ 12 สัปดาห์ แต่ยังไม่ปรากฏหลักฐานการฝากครรภ์ที่ชัดเจน
วันที่ 20 กรกฎาคม 2561 ฝ่ายหญิงได้โพสต์รูปภาพชี้แจงลงบนบัญชีอินสตาแกรม ระบุว่าตนเองแท้งบุตรไปตั้งแต่เมื่อวันที่ 27 มิถุนายน 2561 คาดมาจากสาเหตุสุขภาพของตนเองแย่ เครียด ทำงานหนัก ไม่ดูแลตัวเอง และก่อนทราบว่าตนเองตั้งครรภ์ได้ดื่มแอลกอฮอล์ในปริมาณมาก
วันที่ 24 กรกฎาคม 2561 กัปตันและครอบครัวได้ออกจดหมายชี้แจงว่า เพื่อให้เกิดความเป็นธรรมแก่ทุกฝ่าย และเพื่อเป็นโอกาสในการพิสูจน์ความจริงให้เป็นที่ประจักษ์ต่อสังคม จึงตัดสินใจนำเรื่องดังกล่าวเข้าสู่กระบวนการตามกฎหมาย 
วันที่ 4 กันยายน 2561 หลังจากที่ศาลนัดไกล่เกลี่ยคดีเรียบร้อย ด้านอดีตแฟนสาวได้ออกมายอมรับว่าโกหกเรื่องท้องเพื่อรั้งกัปตันไว้ ส่วนด้านกัปตันได้ยกฟ้องทั้งคดีแพ่งและอาญาและไม่เรียกร้องค่าเสียหายใดๆทั้งสิ้น
สตาดีโอโอลิมปีกา

สตาดีโอโอลิมปีกา หรือ สนามกีฬาน้ำแข็งโอลิมปิก ตั้งอยู่ที่กอร์ตีนาดัมเปซโซ อิตาลี มีความจุ 12,000 ที่นั่ง
ในปี ค.ศ. 1956 สนามกีฬาน้ำแข็งแห่งนี้ใช้จัดงาน โอลิมปิกฤดูหนาว 1956
วัดใหญ่วันนา

วัดใหญ่วันนา หรือ วัดโคกใหญ่ ตั้งอยู่เลขที่ 54 ถนนพหลโยธิน หมู่ที่ 10 ตำบลหนองไข่น้ำ อำเภอหนองแค จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 11 ไร่ 30 ตารางวา โฉนดที่ดินเลขที่ 7623
ประวัติ.
วัดใหญ่วันนา ตั้งเมื่อ พ.ศ. 2465 วัดตั้งอยู่ทางทิศตะวันตกในหมู่บ้านโคกใหญ่ ซึ่งมีชื่อเดิมเรียกว่า “วัดโคกใหญ่” ห่างออกไปทางทิศตะวันออก 2 กิโลเมตร มีวัดอีกแห่งหนึ่ง มีชื่อเรียกว่า วัดหนองตะวันนา สร้างเมื่อ พ.ศ. 2472 ในสมัยนั้นการคมนาคมที่จะไปทำบุญยากลำบากมาก คระกรรมการของทั้ง 2 วัด จึงประชุมกันและลงความเห็นว่า ควรย้ายทั้ง 2 วัดนี้ ไปยังสถานที่ที่สะดวกในการเดินทางไปวัด ใน พ.ศ. 2478 จึงได้รื้อถอนวัดทั้ง 2 วัด ย้ายมารวมกันในพื้นที่ตั้งวัดของวัดใหญ่วันนาในปัจจุบัน ซึ่งคุณยัง และคุณตุ่นแก้ว เขียวเนตร ได้ถวายที่ดินให้กับทางวัดในปี พ.ศ. 2495 ต่อมาใน พ.ศ. 2502 ได้มีการเปลี่ยนชื่อของวัดใหม่ โดยได้นำเอาตอนท้ายของชื่อวัดเก่าทั้ง – วัด คือ วัดโคกใหญ่ และวัดหนองตะวันนา มาตั้งเป็นชื่อใหม่ คือ วัดใหญ่วันนา ได้รับพระราชทานวิสุงคามสีมา เมื่อวันที่ 9 กุมภาพันธ์ พ.ศ. 2504
อาคารและเสนาสนะ.
อุโบสถ กว้าง 20 เมตร ยาว 35 เมตร สร้างเมื่อ พ.ศ. 2504 เป็นอาคารคอนกรีตเสริมเหล็ก
ศาลาการเปรียญ กว้าง 30 เมตร ยาว 15 เมตร สร้างเมื่อ พ.ศ. 2523 เป็นอาคารคอนกรีตเสริมเหล็ก
หอสวดมนต์ กว้าง 24 เมตร ยาว 19 เมตร สร้างเมื่อ พ.ศ. 2545 เป็นอาคารคอนกรีตเสริมเหล็ก 
กุฏิสงฆ์ จำนวน 2 หลัง เป็นอาคารครึ่งตึกครึ่งไม้
วิหาร กว้าง 4.5 เมตร ยาว 5.5 เมตร เป็นอาคารคอนกรีตเสริมเหล็ก สร้างเมื่อ พ.ศ. 2551 
ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก นอกจากนี้มีหอระฆัง 1 หลัง โรงครัว 1 หลัง เรือนเก็บพัสดุ 1 หลัง
ปูชนียวัตถุ.
มีพระประธานประจำอุโบสถปางมารวิชัย สร้างเมื่อ พ.ศ. 2533 พระประธาน ประจำศาลาการเปรียญปางมารวิชัย สร้างเมื่อ พ.ศ. 2525 ปูชนียวัตถุอื่นๆ พระพุทธรูปสมัยรัตนโกสินทร์ ลายพิกุล 2 องค์ พระพุทธรูปปางมารวิชัย หน้าตักกว้าง 30 นิ้ว 1 องค์ พระพุทธรูปปางสมาธิ หน้าตักกว้าง 20 นิ้ว 1 องค์ 
รายนามเจ้าอาวาส.
มีเจ้าอาวาสเท่าที่ทราบนาม คือ
สัตวโลก

ในศาสนาพุทธ สัตวโลก หมายถึง หมู่สัตว์  คือสิ่งมีชีวิต มีพิชาน มีขันธ์ แต่ยังไม่บรรลุเป็นพระอรหันต์ จึงยังไม่พ้นทุกข์ ต้องเวียนว่ายตายเกิดในสังสารวัฏ
ศัพทมูล.
คำว่า "สตฺต" มาจากรากศัพท์ในภาษาบาลี "สชฺ" (ติด, ข้อง) ลง "ต" ปัจจัย กลายเป็น "สตฺต" แปลว่า ผู้ติด ผู้ข้องอยู่
การส่อความ.
ในพระสุตตันตปิฎก สังยุตตนิกาย ขันธวารวรรค สัตตสูตร พระโคตมพุทธเจ้าตรัสกับพระราธะ อธิบายความหมายของ "สัตว์" ว่าหมายถึง บุคคลผู้ข้องติดอยู่ในความพอใจ ความกำหนัด ความเพลิดเพลิน ความทะยานอยากในขันธ์ เหมือนเด็กที่ยังสนุกกับการเล่นปั้นดินเป็นบ้าน จึงอาลัย อยากเล่น หวงแหน ยึดถือบ้านดินนั้น ไม่ยอมให้ใครมาแตะต้อง ต่อเมื่อเบื่อแล้วจึงรื้อทำลายบ้านนั้นด้วยมือและเท้าของตนเอง แล้วทรงสอนให้พระราธะพิจารณารื้อทำลายขันธ์ 5 จนไม่มีความยินดี สิ้นตัณหา นั่นคือนิพพาน
พีรวัส แสงโพธิรัตน์

พีรวัส แสงโพธิรัตน์ (เกิด 18 ตุลาคม พ.ศ. 2538) ชื่อเล่น คริส เป็นนักแสดงชายชาวไทย เป็นที่รู้จักจากการเป็นนักแสดงนำใน SOTUS The Series พี่ว้ากตัวร้ายกับนายปีหนึ่ง คู่กับ ปราชญา เรืองโรจน์ (สิงโต) 
ประวัติ.
คริส พีรวัส เกิดเมื่อวันที่ 18 ตุลาคม พ.ศ. 2538 ที่โรงพยาบาลพญาไท 2 มีชื่อจีนว่า หวัง ฮุ่ยเจิน  เป็นบุตรคนกลาง มีพี่ชาย 1 คน และน้องสาว 1 คน จบการศึกษาระดับประถมศึกษาจากโรงเรียนทับทอง จบการศึกษาระดับมัธยมศึกษาตอนต้นจากโรงเรียนยุวทูตศึกษา จบการศึกษาระดับมัธยมศึกษาตอนปลายจากโรงเรียนสตรีวิทยา 2 แผนการเรียน SP (Special Program) และระดับอุดมศึกษาจากคณะเศรษฐศาสตร์ มหาวิทยาลัยเกษตรศาสตร์ ภาควิชาสหกรณ์
วอลเลย์บอลหญิงชิงแชมป์ยุโรป รุ่นอายุไม่เกิน 20 ปี

วอลเลย์บอลหญิงชิงแชมป์ยุโรป รุ่นอายุไม่เกิน 20 ปี  หรือในชื่อเดิม วอลเลย์บอลเยาวชนหญิงชิงแชมป์ยุโรป  ระหว่างปี ค.ศ. 1966 – ค.ศ. 2012 เป็นการแข่งขันวอลเลย์บอลสำหรับนักกีฬาที่มีอายุไม่เกิน 19 ปี จัดขึ้นโดยสมาพันธ์วอลเลย์บอลยุโรป (ซีอีวี) การแข่งขันครั้งแรกจัดขึ้นในปี ค.ศ. 1966 และจัดขึ้นทุก ๆ 2 ปี
การแข่งขันครั้งล่าสุดจัดขึ้นที่ประเทศมาซิโดเนียเหนือ ทีมที่ชนะเลิศคือ ทีมชาติอิตาลี และการแข่งขันครั้งต่อไปจัดขึ้นที่ประเทศสกอตแลนด์ และประเทศไอร์แลนด์ในปี ค.ศ. 2022
สุสานหลวงมูซาชิ

สุสานหลวงมูซาชิ  สุสานหลวงของจักรพรรดิญี่ปุ่น ที่ตั้งอยู่ในนครฮาจิโอจิ ที่ตั้งอยู่ทางตะวันตกของกรุงโตเกียว โดยชื่อของสุสานหลวงมาจากชื่อของแคว้นศักดินาโบราณในญี่ปุ่นคือ แคว้นมูซาชิ ซึ่งสุสานหลวงแห่งนี้เป็นที่ฝังพระบรมศพของจักรพรรดิไทโชและจักรพรรดิโชวะ รวมถึงจักรพรรดินีเทเมและจักรพรรดินีโคจุง จักรพรรดินีในจักรพรรดิไทโชและจักรพรรดิโชวะ
ประวัติศาสตร์.
จักรพรรดิไทโชทรงเป็นจักรพรรดิองค์แรกที่พระบรมศพได้ฝังที่กรุงโตเกียว ทำให้มีการเรียกพระองค์ว่า จักรพรรดิแห่งโตเกียว องค์แรกเนื่องจากจักรพรรดิไทโชทรงประสูติที่กรุงโตเกียว ขณะที่จักรพรรดิเมจิ พระราชบิดาทรงประสูติที่เกียวโต แต่ทรงมาประทับและสวรรคตที่โตเกียวซึ่งพระบรมศพได้กลับไปฝังที่เกียวโตโดยจักรพรรดิเมจินับเป็นจักรพรรดิองค์สุดท้ายที่ฝังพระบรมศพที่เกียวโต
การออกแบบ.
สุสานหลวงในฮาจิโอจิ ได้รับการออกแบบแบบกึ่งธรรมชาติ ซึ่งพื้นที่ส่วนใหญ่ประกอบด้วยป่าไม้ หิน และต้นไม้ นอกจากนี้ยังมีอนุสาวรีย์ขนาดเล็กและสิ่งปลูกสร้างทางศาสนา เช่น โทริอิ ด้วย
วิธีการเข้าถึงสุสานหลวงมูซาชิ จะใช้เส้นทางโคชูไกโด (หนึ่งในห้าเส้นทางของยุคเอโดะ) ซึ่งเรียงรายไปด้วยบรรดาต้นเซลโควา ("Zelkova serrata") และที่ฝังพระศพ/พระบรมศพจะมีการประดับประดาด้วยต้นไครป์โตเมเรีย ("Cryptomeria")
อนาคต.
เมื่อปี 2555 ถึง 2556 สำนักพระราชวังญี่ปุ่น ได้ยืนยันว่า สมเด็จพระจักรพรรดิอากิฮิโตะและสมเด็จพระจักรพรรดินีมิจิโกะ มิได้มีพระราชประสงค์ที่จะให้พระบรมศพและพระศพฝังที่สุสานหลวง เหมือนดังพระจักรพรรดิหรือพระจักรพรรดินีพระองค์ก่อน แต่ทรงโปรดให้ใช้วิธีการฌาปนกิจแทน ซึ่งสถานที่ที่ใช้ในการพระราชพิธีถวายพระเพลิงพระบรมศพและพระศพจะถูกเพิ่มเข้าไปภายในสุสานหลวงมูซาชิ ส่วนพระบรมราชสรีรางคารและพระราชสรีรางคารจะถูกอัญเชิญไปประดิษฐานภายในสุสานของแต่ละพระองค์ต่อไป ซึ่งจะถูกสร้างขึ้นไว้เคียงข้างกันในแบบสมัยนิยมผสมผสาน ทางด้านตะวันตกของหลุมพระบรมศพของสมเด็จพระจักรพรรดิไทโช (ดูแบบแปลน) การดัดแปลงพระราชพิธีพระบรมศพครั้งนี้จะเป็นการเปลี่ยนแปลงประวัติศาสตร์ของพระราชพิธีพระบรมศพ ตั้งแต่ 350 ปีก่อน ซึ่งใช้วิธีการฝังเป็นบรรทัดฐานสำหรับสมเด็จพระจักรพรรดิและพระมเหสี สำนักพระราชวังญี่ปุ่นวางแผนที่จะสร้างสุสานใหม่สองหลังบนพื้นที่ประมาณ 3,500 ตารางเมตร ประมาณ 80 เปอร์เซ็นต์อยู่บนพื้นที่ 4,300 ตารางเมตรของหลุมพระบรมศพและพระศพ ของสมเด็จพระจักรพรรดิโชวะและสมเด็จพระจักรพรรดินีโคจุง ผู้เป็นพระบรมราชชนกและพระบรมราชชนนี
สึกิ โนะ วะ โนะ มิซาซางิ

สึกิ โนะ วะ โนะ มิซาซางิ (月輪陵) เป็นสุสานหลวงของจักรพรรดิญี่ปุ่นในเขตฮิงาชิยามะ เกียวโต สุสานตั้งอยู่ภายในวัดเซ็นเนียวจิ วัดพุทธที่ก่อตั้งขึ้นในต้นยุคเฮอัง ซึ่งเป็นวัดประจำราชวงศ์
บุคคลสำคัญที่ถูกฝังไว้.
ยุคเอโดะ.
สำนักพระราชวังหลวง ดูแล สึกิ โนะ วะ โนะ มิซาซางิ ในฐานะสถานที่ฝังพระบรมศพและสักการะจักรพรรดิหลายพระองค์ในยุคเอโดะ
บันทึก.
<templatestyles src="Reflist/styles.css" />
วุฒิสภาไทย ชุดที่ 5

วุฒิสภาไทย ชุดที่ 5 วุฒิสภาที่มาจากการแต่งตั้งประกอบไปด้วยสมาชิกจำนวนทั้งสิ้น 225 คนโดยได้รับโปรดเกล้า ฯ แต่งตั้งเมื่อวันที่ 22 เมษายน พ.ศ. 2522 สิ้นสุดสมาชิกภาพเมื่อวันที่ 23 กุมภาพันธ์ พ.ศ. 2534 ตามประกาศของคณะรักษาความสงบเรียบร้อยแห่งชาติ ฉบับที่ 3
ประตูน้ำ

ประตูน้ำ อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
นางงามจักรวาล 2016

นางงามจักรวาล 2016  เป็นการจัดประกวดนางงามจักรวาลครั้งที่ 65 จัดเมื่อวันที่ 30 มกราคม ค.ศ. 2017 ณ มอลล์ออฟเอเชียอะรีนา เมโทรมะนิลา ประเทศฟิลิปปินส์ ซึ่งเป็นการจัดประกวดครั้งที่สามของประเทศฟิลิปปินส์ต่อจากการประกวดในปี ค.ศ. 1974 และ ค.ศ. 1994 โดยพีอา ววทซ์บัค นางงามจักรวาล 2015 จากประเทศฟิลิปปินส์ มอบมงกุฎให้แก่ อีริส มีเตอนาร์ จากประเทศฝรั่งเศส ครองตำแหน่งนางงามจักรวาล 2016 โดยเป็นครั้งที่สองที่ประเทศฝรั่งเศสได้รับตำแหน่งนางงามจักรวาลในรอบ 63 ปี ต่อจาก คริสตียาน มาร์แตล ในปี ค.ศ. 1953 และเป็นชัยชนะครั้งแรกของประเทศจากทวีปยุโรปในรอบ 26 ปี หลังจาก มูนา กรุดท์ จากประเทศนอร์เวย์ที่ได้รับตำแหน่งนางงามจักรวาล 1990
ผลการประกวด.
ลำดับ.
§ – เข้ามาอยู่รอบ 13 คนสุท้ายจากออนไลน์แฟนโหวต
ผู้เข้าประกวด.
86 ผู้เข้าประกวดที่ได้รับการยืนยัน:
ได้รับการแต่งตั้ง.
<templatestyles src="Reflist/styles.css" />
ปฏิบัติหน้าที่แทน.
<templatestyles src="Reflist/styles.css" />
ฟุตบอลโลก 2018 รอบคัดเลือก โซนยุโรป – กลุ่ม ไอ

การแข่งขัน ฟุตบอลโลก 2018 รอบคัดเลือก โซนยุโรป กลุ่ม ไอ เป็นหนึ่งในเก้า กลุ่มจากโซนยุโรป สำหรับ ฟุตบอลโลก 2018 รอบคัดเลือก. กลุ่มนี้ประกอบไปด้วยหกทีม: โครเอเชีย, ไอซ์แลนด์, ยูเครน, ตุรกี, ฟินแลนด์, และ คอซอวอ.
การจับสลากแบ่งสายสำหรับรอบแรก (รอบแบ่งกลุ่ม) จะได้จัดขึ้นเป็นส่วนหนึ่งของพิธีการจับสลากแบ่งสายฟุตบอลโลก 2018 เมื่อวันที่ 25 กรกฎาคม พ.ศ. 2558 (ค.ศ. 2015), เริ่มต้นที่เวลา 18:00 MSK , ที่ คอนสแตนตินอฟสกี พาเลซ ใน สเตรลนา, เซนต์ปีเตอร์สเบิร์ก, ประเทศรัสเซีย. คอซอวอได้ถูกเพิ่มอยู่ในกลุ่มหลังการจับสลาก, หลังจากที่กลายมาเป็นสมาชิกฟีฟ่าร่วมกันกับ ยิบรอลตาร์ ในเดือนพฤษภาคม 2559, และยูฟ่าได้ตัดสินใจที่จะไม่ใส่ชื่อคอซอวออยู่ในกลุ่ม เอช ด้วยกันกับบอสเนีย และ เฮอร์เซโกวีนา สำหรับเหตุผลด้านความปลอดภัย.
แมตช์.
รายชื่อโปรแกรมการแข่งขันตามลำดับที่จะเข้ารวมกับคอซอวอได้รับการยืนยันโดยยูฟ่าเมื่อวันที่ 26 กรกฎาคม พ.ศ. 2558 (ค.ศ. 2015), ตามแต่ละวันขึ่นอยู่กับการจับสลาก. เวลานั้นเป็น CET/CEST, ตามที่ระบุไว้โดยยูฟ่า (เวลาท้องถิ่นอยู่ในวงเล็บ).
อันดับดาวซัลโว.
การแข่งขันทั้งหมดมี 70 ประตูที่ทำได้ใน 30 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ดับเบิลยูดับเบิลยูอี เวิลด์ แท็กทีม แชมเปียนชิป

เวิลด์ แท็กทีม แชมเปียนชิป (World Tag Team Championship) เป็นเข็มขัดแชมป์แท็กทีมมวยปล้ำอาชีพที่สร้างขึ้นโดย WWE ค่ายมวยปล้ำอาชีพของอเมริกา เป็นเข็มขัดแชมป์แท็กทีมของศึก รอว์ เป็นหนึ่งในสองเข็มขัดแชมป์แท็กทีมชายสำหรับ WWE พร้อมกับ SmackDown Tag Team Championship ในสแมคดาวน์ปี 2022 ดิอูโซส์ ได้คว้าแชมป์เป็นสมัยที่ 3 ของพวกเขาและได้รับการยอมรับว่าเป็น the Undisputed WWE Tag Team Championship เนื่องจากพวกเขาถือเข็มขัดแชมป์แท็กทีมของ Raw และ SmackDown พร้อมกัน ก่อนจะแยกแชมป์กันในปี 2024
ประวัติ.
ใน การขยายแบรนด์ของ WWF ในช่วงต้นปี ค.ศ. 2002 (ต่อมาเปลี่ยนเป็น WWE ในช่วงเดือนพฤษภาคมปีเดียวกัน) เข็มขัด World Tag Team Championship ดั้งเดิมในขั้นต้นนั้นเป็นเอกสิทธิ์ของค่าย SmackDown และต่อมาได้ไปอยู่ทางค่าย Raw ทำให้ SmackDown ไม่มีเข็มขัดแชมป์แท็กทีม ด้วยเหตุนี้ Stephanie McMahon ผู้จัดการทั่วไปของ SmackDown ในตอนนั้นจึงได้แนะนำเข็มขัด WWE Tag Team Championship และกำหนดให้เป็นของค่าย SmackDown เมื่อวันที่ 3 ตุลาคม ค.ศ. 2002 เธอกล่าวว่าผู้ชนะเลิศทีมแรกจะมาจากการแข่งขันแบบทัวร์นาเมนต์จำนวน 8 ทีมเมื่อวันที่ 20 ตุลาคม ค.ศ. 2002 ทีมของ เคิร์ท แองเกิล และ คริส เบนวา เอาชนะ เรย์ มิสเตริโอ และ เอดจ์ ในศึก ในการแข่งขันรอบชิงชนะเลิศและได้เป็นแชมป์ WWE Tag Team Champions ทีมแรก
เมื่อวันที่ 17 ตุลาคม ค.ศ. 2007 SmackDown และ ECW ได้ประกาศข้อตกลงเป็นผลให้เข็มขัดแชมป์มีสิทธิ์แข่งขันและป้องกันได้ทั้งสองค่าย ในช่วงปลายปี ค.ศ. 2008 ถึงต้นปี ค.ศ. 2009 WWE Tag Team Champions ในเวลานั้น เดอะโคลอนส์ ทะเลาะกับ World Tag Team Champions ในเวลานั้น จอห์น มอร์ริสัน และ เดอะมิซ ซึ่งส่งผลให้มีการประกาศใน ECW เมื่อวันที่ 17 มีนาคม ค.ศ. 2009 ว่าในศึก เรสเซิลเมเนีย ครั้งที่ 25 ทั้งสองทีมจะป้องกันเข็มขัดแชมป์จากกันและกัน และทีมที่ชนะจะครองเข็มขัดแชมป์ทั้งสองค่าย เดอะโคลอนส์สามารถเอาชนะมอร์ริสันและมิซไปได้ และทำให้เข็มขัดแชมป์เป็นอันหนึ่งอันเดียวกันจนเป็นที่รู้จักในชื่อ Unified WWE Tag Team Championship การปล้ำป้องกันแชมป์ Unified WWE Tag Team Championship มีได้ทุกค่ายจนถึงเดือนสิงหาคม ค.ศ. 2010 ในเดือนนั้น ผู้จัดการทั่วไปที่ไม่ระบุชื่อของ Raw ได้ประกาศว่า World Tag Team Championship จะถูกยกเลิกโดยจะได้รับเข็มขัดแชมป์ชุดใหม่มาแทนที่ ซึ่งถูกนำเสนอต่อแชมป์ในตอนนั้นอย่าง The Hart dynasty โดย Bret Hart WWE Tag Team Championship กลายเป็นแชมป์แท็กทีมเพียงเส้นเดียวใน WWE และป้องกันแชมป์ได้ในทุกค่าย โดยการขยายแบรนด์ครั้งแรกสิ้นสุดลงในเดือนสิงหาคม 2554
รายนามการครองแชมป์.
As of 06, 2025.
สถิติการครองแชมป์.
ถึง 06, 2025.
ดับเบิลยูดับเบิลยูอี วิมินส์แชมเปียนชิป

ดับเบิลยูดับเบิลยูอี วิมินส์แชมเปียนชิป (WWE Women's Championship) เข็มขัดแชมป์หญิงของWWE ก่อตั้งเมื่อวันที่ 3 เมษายน ค.ศ. 2016 ในเรสเซิลเมเนีย ครั้งที่ 32 โดยมาแทนที่เข็มขัดแชมป์ ดับเบิลยูดับเบิลยูอี ดีวาส์ แชมเปี้ยนชิพ ที่ใช้มาตั้งแต่ไนท์ออฟแชมเปียนส์ เมื่อปี ค.ศ. 2010
ประวัติ.
ในช่วงก่อนเริ่มรายการเรสเซิลเมเนีย ครั้งที่ 32 เมื่อวันที่ 3 เมษายน ค.ศ. 2016 ลิตา นักมวยปล้ำหอเกียรติยศดับเบิลยูดับเบิลยูอี ได้ออกมาแนะนำเข็มขัดแชมป์หญิงเส้นใหม่พร้อมกับประกาศว่าในแมตช์สามเส้าระหว่าง ชาร์ลอตต์ แชมป์, เบกกี ลินช์ และซาชา แบงส์ หากใครสามารถเอาชนะในแมตช์นี้ก็จะได้ครอบครองเข็มขัดเส้นใหม่ไปทันที ปรากฏว่าชาร์ลอตต์สามารถเอาชนะคู่ปล้ำทั้ง 2 ได้สำเร็จทำให้เธอได้ครอบครองเข็มขัดเส้นใหม่นี้เป็นคนแรก
ซึ่งเข็มขัดเส้นนี้ได้นำชื่อของแชมป์ WWE Women's Championship มาใช้แต่ไม่ได้มีส่วนเกี่ยวข้องกับเข็มขัดเส้นเดิมเลยแม้แต่น้อย
สถิติการครองแชมป์.
As of 06 ,2025.
บันทึก.
<templatestyles src="Reflist/styles.css" />
ปืนกลเดกเตียริออฟ

ปืนกลเดกเตียริออฟ ("Pulemyot Degtyaryova Pekhotny" "Degtyaryov's infantry machine gun") เป็นปืนกลเบาใช้กระสุนขนาด 7.62×54mmR ถูกใช้ในสหภาพโซเวียตในปี 1928
ปืนกลเดกเตียริออฟเป็นบรรพบุรุษของ RPD machine gun
ศาลยุติธรรมแห่งสหภาพยุโรป

ศาลยุติธรรมแห่งสหภาพยุโรป  เป็นสถาบันหนึ่งของสหภาพยุโรป มีสถานะเหนือชาติ (supranational) เป็นหน่วยงานหลักทางตุลาการสำหรับสหภาพยุโรป กำกับดูแลการใช้และตีความกฎหมายสหภาพยุโรปให้เป็นไปโดยเอกภาพ โดยร่วมมือกับสถาบันตุลาการระดับชาติของรัฐสมาชิก นอกจากนี้ ยังมีหน้าที่ยุติกรณีพิพาทระหว่างรัฐบาลระดับชาติและสถาบันอื่นของสหภาพยุโรป ทั้งสามารถดำเนินคดีต่อสถาบันต่าง ๆ ของสหภาพยุโรปแทนบุคคล บริษัท หรือองค์การซึ่งถูกละเมิดสิทธิ
ศาลยุติธรรมแห่งสหภาพยุโรปออกนั่งบัลลังก์ ณ นครลักเซมเบิร์ก ราชรัฐลักเซมเบิร์ก เป็นระบบศาลที่มีลักษณะเฉพาะตัว ("sui generis") ประกอบด้วยศาลอิสระสองศาล คือ ศาลยุติธรรม (Court of Justice) และศาลกลาง (General Court) อนึ่ง ศาลยุติธรรมแห่งสหภาพยุโรปยังเคยมีคณะตุลาการราชการพลเรือน (Civil Service Tribunal) ซึ่งดำรงอยู่ในช่วง ค.ศ. 2005–2016
องค์ประกอบ.
ศาลยุติธรรมแห่งสหภาพยุโรป เป็นระบบตุลาการที่ประกอบด้วยศาลอิสระ 2 ศาลดังนี้
หน้าที่.
ศาลยุติธรรมแห่งสหภาพยุโรปมีภาระเฉพาะในการสร้างความมั่นใจว่า "จะมีการปฏิบัติตามกฎหมาย" ในการใช้และตีความสนธิสัญญาสหภาพยุโรป (สนธิสัญญาฯ) และเพื่อให้บรรลุการนี้ ศาลจะ
ประวัติ.
ใน ค.ศ. 1952 มีการจัดตั้ง "ศาลยุติธรรมประชาคมถ่านหินและเหล็กกล้ายุโรป" (Court of Justice of the European Coal and Steel Communities) ต่อมาใน ค.ศ. 1958 เปลี่ยนชื่อเป็น "ศาลยุติธรรมประชาคมยุโรป" (Court of Justice of the European Communities: CJEC)
ครั้น ค.ศ. 1988 มีการจัดตั้ง "ศาลชั้นต้น" (Court of First Instance) และใน ค.ศ. 2004 มีการจัดตั้งคณะตุลาการราชการพลเรือน
เมื่อสนธิสัญญาลิสบอนเริ่มใช้บังคับใน ค.ศ. 2009 มีการรวมองค์กรดังกล่าวเข้าเป็นระบบศาลเรียกว่า "ศาลยุติธรรมแห่งสหภาพยุโรป" โดยเปลี่ยนชื่อ "ศาลยุติธรรมประชาคมยุโรป" เป็น "ศาลยุติธรรม" และเปลี่ยนชื่อ "ศาลชั้นต้น" เป็น "ศาลกลาง" ส่วนคณะตุลาการราชการพลเรือนยุบไปใน ค.ศ. 2016
สภาผู้แทนราษฎรกัมพูชา

สภาผู้แทนราษฎร ("สภาตํณางราสฺตฺร") ชื่อเต็มว่า สภาผู้แทนราษฎรในพระราชาณาจักรกัมพูชา ("สภาตํณางราสฺตฺรไนพฺระราชาณาจกฺรกมฺพุชา") เป็นสภานิติบัญญัติระดับชาติของประเทศกัมพูชา ใช้ระบบสองสภา ประกอบด้วยสภาย่อย 2 สภา คือ
อำนาจ.
สภาผู้แทนราษฎรมีอำนาจบัญญัติกฎหมาย และมีอำนาจเฉพาะตัวในการอนุมัติงบประมาณแผ่นดิน ภาษีอากร กฎหมายนิรโทษกรรมหมู่ ความตกลงระหว่างประเทศ การประกาศสงคราม และการจัดตั้งคณะรัฐมนตรี
พฤฒสภากัมพูชา

พฤฒสภา ("พฺรึทฺธสภา") ชื่อเต็มว่า พฤฒสภาในพระราชาณาจักรกัมพูชา ("พฺรึทฺธสภาไนพฺระราชาณาจกฺรกมฺพุชา") เป็นสภาสูงในสภาผู้แทนราษฎรกัมพูชา คู่กับรัฐสภาซึ่งเป็นสภาล่าง
พฤฒสภามีสมาชิก 62 คน 58 คน กรมปรึกษาฆุมสังกัด (commune council) เลือกมาทุก 6 ปี ทีเหลือ 4 คน 2 คนพระมหากษัตริย์ทรงแต่งตั้ง อีก 2 คนรัฐสภาแต่งตั้ง เพื่อทำหน้าที่ตามที่รัฐธรรมนูญและกฎหมายกำหนด
พฤฒสภามีผู้บริหาร คือ ประธาน 1 คน และรองประธาน 2 คน
พฤฒสภาประชุมครั้งแรกเมื่อวันที่ 25 มีนาคม ค.ศ. 1999 และเลือกตั้งครั้งแรกเมื่อวันที่ 22 มกราคม ค.ศ. 2006 ปัจจุบันเป็นสมัยประชุมที่ 3 ซึ่งพระมหากษัตริย์ทรงเปิดเมื่อวันที่ 24 มีนาคม ค.ศ. 2012
จักรพรรดิเรเซ

จักรพรรดิเรเซ (12 มิถุนายน ค.ศ. 949 – 21 พฤศจิกายน ค.ศ. 1011) เป็นจักรพรรดิญี่ปุ่นองค์ที่ 63 ตามที่ได้จัดเรียงไว้ในลำดับการสืบราชบัลลังก์แบดั้งเดิม
รัชสมัยของเรเซครอบคลุมในช่วง ค.ศ. 967 ถึง 969 สิ้นสุดด้วยการสละราชสมบัติ
พระราชประวัติ.
ก่อนขึ้นครองราชบัลลังก์ดอกเบญจมาศ เรเซมีพระนามส่วนพระองค์ ("อิมินะ") ว่า โนริฮิระ"-ชินโน" (憲平親王)
โนริฮิระ"-ชินโน"เป็นพระราชโอรสองค์ที่ 2 ของจักรพรรดิมูรากามิกับจักรพรรดินียาซูโกะ ธิดาในฟูจิวาระ โนะ โมโรซูเกะ รัฐมนตรีฝ่ายขวา พระองค์ได้รับการแต่งตั้งเป็นมกุฎราชกุมารหลังเสด็จพระราชสมภพ แทนที่พระราชโอรสองค์แรกของจักรพรรดิกับธิดาในฟูจิวาระ โนะ โมโตกาตะ การตัดสินใจครั้งนี้น่าจะเกิดขึ้นภายใต้อิทธิพลของโมโรซูเกะกับฟูจิวาระ โนะ ซาเนโยริ พี่ชายของเขาที่ยึดอำนาจในราชสำนัก ไม่นานโมโตกาตะก็เสียชีวิตด้วยความสิ้นหวังที่สูญเสียโอกาสที่จะเป็นพระอัยกาของจักรพรรดิองค์ต่อไป มีการใส่ความว่าอิทธิพลอันชั่วร้ายจากวิญญาณอาฆาต  ของโมโตกาตะเป็นสาเหตุที่ทำให้โนริฮิระ"-ชินโน"เกิดอาการป่วยทางจิต ซึ่งส่งผลให้ซาเนโยริต้องทำหน้าที่ผู้สำเร็จราชการแทนพระองค์ตลอดระยะเวลาการครองราชย์อันสั้นของพระองค์
นอกจากนี้ พระองค์ยังเป็นต้นสายราชสกุลเรเซเก็งจิ ตระกูลย่อยสาขาหนึ่งของตระกูลมินาโมโตะ
เหตุการณ์ในพระชนมชีพของจักรพรรดิเรเซ.
คำถามเกี่ยวกับอาการป่วยทางจิตทำให้การสืบครองตำแหน่งของโนริฮิระ"-ชินโน"ค่อนข้างเป็นปัญหา
ใน ค.ศ. 967 มูรากามิ พระราชบิดา สวรรคต และเรเซขึ้นครองราชย์ตอนพระชนมพรษา 18 พรรษา
รัชสมัยของเรเซ.
ปีในรัชสมัยเรเซมีมากกว่าหนึ่งชื่อศักราช :
พระมเหสีและพระราชโอรสธิดา.
จักรพรรดินี (ชูงู): เจ้าหญิงมาซาโกะ (昌子内親王) ภายหลังเป็น คานงอิงไทโง (観音院太后) พระราชธิดาในจักรพรรดิซูซากุ
พระมเหสี (เนียวโงะ): ฟูจิวาระ โนะ "ไคชิ"/ชิกาโกะ (藤原懐子, 945–975) ธิดาในฟูจิวาระ โนะ โคเรตาดะ
พระมเหสี (เนียวโงะ): ฟูจิวาระ โนะ "โชชิ"/โทโกะ (藤原超子; เสียชีวิต ค.ศ. 982) ธิดาในฟูจิวาระ โนะ คาเนอิเอะ
พระมเหสี (เนียวโงะ): ฟูจิวาระ โนะ "ฟูชิ"/โยชิโกะ (藤原怤子) ธิดาในฟูจิวาระ โนะ โมโรซูเกะ
ชาร์ปกอน

ชาร์ปกอน (อักษรโรมัน: #GUN,) เกิดวันที่ 26 พ.ศ. 2537 ( ปี) เป็นนักร้องชาวเกาหลีใต้ในสังกัด Starship X
ประวัติ.
ปี 2557.
NUBOYZ.
ปี 2557 อยู่ในวง NUBOYZ รวมกับสมาชิกวงมอนสตาเอ็กซ์อีก 3 คนประกอบด้วย ชยอนู, จูฮอน และวอนโฮ มีผลงานทั้งหมด 5 เพลง 깽값 REMIX, PROBLEMS (feat.YELLA DIAMOND), S.O.S (We Alright - Young Money), SpotLight (Justice - D.A.N.C.E) และ 우리가 NEW구게 (Talk Dirty - Jason Derulo)
รายการเซอร์ไวเวอร์ No.Mercy.
รายการเซอร์ไวเวอร์ No.Mercy ใต้การจัดการของ สตาร์ชิพเอนเตอร์เทนเมนต์ และ Mnet เริ่มฉายตอนแรกวันที่ 10 ธันวาคม 2557 เป็นจำนวน 10 ตอน ซึ่งทางรายการได้นำเสนอให้รู้จักชาร์ปกอนภายใต้คำนิยามว่า "ลูกพี่ลูกน้องของมิโน" และเป็น 9 คนสุดท้าย แต่ไม่ผ่านการคัดเลือกเป็นสมาชิกวง มอนสตาเอ็กซ์
ปี 2559.
รายการ Show me the Money 5.
หลังจากจบรายการเซอร์ไวเวอร์ No.Mercy ชาร์ปกอนก็ไม่ได้ทำกิจกรรมผ่านค่ายอีกเลย จนกระทั่งได้เข้าร่วมรายการ Show me the Money 5 ที่เริ่มฉายวันที่ 6 มิถุนายน 2559 และยังคงเป็นที่รู้จักกันด้วยชื่อของ "ลูกพี่ลูกน้องของมิโน" ซึ่งเรียกความสนใจจากทั้งกรรมการและผู้เข้าร่วมรายการ ชาร์ปกอนผ่านรอบออกดิชั่นจากไซอ้อนที และ All-Pass ในรอบ 1 นาที รอบที่ 3 เป็นการแข่งขันแรป 1 ต่อ 1 และ Cypher จากนั้นก็เลือกเข้าทีมแมด คลาวน์และกิล ผ่านการแข่งขันมาจนถึงรอบรองชนะเลิศ(ท็อป 6) แล้วก็แพ้ให้กับซีแจม
เดบิวต์ด้วยดิจิทัลซิงเกิล BEEP.
วันที่ 29 กรกฎาคม 2559 ได้ปล่อยเพลงและมิวสิกวิดีโอ BEEP ออกมาทางช่อง 1theK และ starshipTV เพลงนี้เป็นแนวอิเลคทรอนิกส์ฮิปฮอปซึ่งได้โปรดิวเซอร์ชื่อดังอย่าง กิริบอย จาก จัสท์มิวสิค มาร่วมงานด้วย
มิก ทอมสัน

มิก ทอมสัน หรือ มิก กอร์ดอน ทอมสัน  เป็นมือกีต้าร์ประจำวงสลิปน็อต เลขของเขาคือ เลข 7# เขาเกิดวันที่ 13 พฤศจิกายน พ.ศ. 2516
ประวัติ.
มิก ทอม สันเป็นมือกีต้าร์ ต่อจาก เครก โจนส์ เขาได้เป็น มือกีต้าร์นำ ในอัลบั้ม Slipknot-Iowa และเมื่อถึงอัลบั้มออลโฮฟอิสโกนเขาก็ได้เป็น มือจังหวะกีต้าร์แทนเพราะจิม รูตได้เป็นมือกีต้าร์นำแทนไปแล้วเขาได้เข้าวง สลิปน็อตมาในช่วงที่ทำอัลบั้ม Mate Feed Kill Repeat เป็นคนที่รักแมวมาก ก่อนที่เขาจะเข้าวง สลิปน็อตเขาได้เป็นครูสอน กีต้าร์ และยังเป็นหุ่นลองชุดและเขาก็เคยใส่ชุดของ โบพีฟ(ตัวละครจากเรื่อง ทอย สตอรี่) เขากับ Paul Gray เคยร่วมงานกับวง Body pit ก่อนจะเข้าวง Slipknot เขาเป็นแฟนคลับของ ภาพยนตร์ ซีรีส์แนวฆาตกรรมทางทีวี หน้ากากของเขาเป็นหน้ากาก ฮอกกี้ในสมัยที่ทำอัลบั้ม Mate Feet Kill Repeat ต่อมาได้ทำหน้ากากที่มี ลักษณะเหมือเหล็ก ต่อมาเขาก็ได้เปลี่ยนเป็นหน้ากากที่มีลักษณะเหมือนเหล็กแต่ทำจากหนัง
ผลงาน.
สลิปน็อต
Malevolent Creation
Necrophagia
จักรพรรดิเอ็นยู

จักรพรรดิเอ็นยู (12 เมษายน ค.ศ. 958 – 1 มีนาคม ค.ศ. 991) เป็นจักรพรรดิญี่ปุ่นองค์ที่ 64 ตามที่ได้จัดเรียงไว้ในลำดับการสืบราชบัลลังก์แบบดั้งเดิม
จักรพรรดิเอ็นยูทรงครองราชย์ในช่วง ค.ศ. 969 ถึง 984
พระราชประวัติ.
ก่อนขึ้นครองราชบัลลังก์ดอกเบญจมาศ เอ็นยูมีพระนามส่วนพระองค์ ("อิมินะ") ว่า โมริฮิระ"-ชินโน" 
โมริฮิระ"-ชินโน"เป็นพระราชโอรสองค์ที่ 5 ในจักรพรรดิมูรากามิกับสมเด็จพระจักรพรรดินี "อันชิ" ธิดาในฟูจิวาระ โนะ โมโรซูเกะ เอ็นยูจึงมีศักดิ์เป็นพระราชอนุชาร่วมพระราชมารดาเดียวกับจักรพรรดิเรเซ
ใน ค.ศ. 967 โมริฮิระ"-ชินโน"ได้รับการแต่งตั้งเป็นมกุฎราชกุมาร โดยข้ามพระเชษฐาที่มีพระราชมารดาองค์เดียวกัน เนื่องจากตัวพระเชษฐาไม่ได้รับการสนับสนุนจากตระกูลฟูจิวาระ
เอ็นยูมีพระมเหสีรวม 5 พระองค์และมีพระราชโอรสเพียงองค์เดียว
รัชสมัย.
ปีในรัชสมัยเอ็นชูมีมากกว่าหนึ่งชื่อศักราช ("gengō หรือ nengō")
พระมเหสีและพระราชโอรสธิดา.
จักรพรรดินี (ชูงู): ฟูจิวาระ โนะ โคชิ (藤原媓子) ธิดาในฟูจิวาระ โนะ คาเนมิจิ
จักรพรรดินี (ชูงู): ฟูจิวาระ โนะ จุนชิ/โนบูโกะ (藤原遵子) ธิดาในฟูจิวาระ โนะ โยริตาดะ
พระมเหสี (เนียวโงะ): เจ้าหญิง"ซนชิ" (尊子内親王; 966–985) พระราชธิดาในจักรพรรดิเรเซ
พระมเหสี (เนียวโงะ): ฟูจิวาระ โนะ "เซ็นชิ" (藤原詮子; 962–1002) ธิดาในฟูจิวาระ โนะ คาเนอิเอะ; ภายหลังเป็น "เนียวอิง" (女院) 'ฮิงาชิ-ซันโจอิง' (東三条院)
ชาววัง (โคอูอิ): ชูโจะ-มิยาซูโดโกโระ (中将御息所) ธิดาในฟูจิวาระ โนะ คาเนตาดะ
ชาววัง (โคอูอิ): โชโช โคอูอิ (少将更衣)
รายชื่อผู้เล่นในการแข่งขันวอลเลย์บอลหญิงชิงแชมป์สโมสรเอเชีย 2016

บทความนี้แสดงรายชื่อผู้เล่นของทีมวอลเลย์บอลหญิงที่เข้าร่วมแข่งขัน วอลเลย์บอลหญิงชิงแชมป์สโมสรเอเชีย 2016 ที่เมืองบีญัน จังหวัดลากูนา ประเทศฟิลิปปินส์ ซึ่งดำเนินการโดยสมาพันธ์วอลเลย์บอลเอเชีย 
กลุ่ม A.
โฟตอนฟิลิปินัส.
รายชื่อผู้เล่นของทีมโฟตอนฟิลิปินัสจากประเทศฟิลิปปินส์ ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Fabio Menta
เลียนเหวียตโพสต์แบงก์.
รายชื่อผู้เล่นของทีมเลียนเหวียตโพสต์แบงก์จากประเทศเวียดนาม ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Phạm Văn Long
ขุยชิง.
รายชื่อผู้เล่นของทีมขุยชิงจากฮ่องกง ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Lam Chun Kwok
กลุ่ม B.
บางกอกกล๊าส.
รายชื่อผู้เล่นของทีมบางกอกกล๊าสจากประเทศไทย ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: กิตติพงศ์ พรชาติยิ่งชีพ
เอพริล 25.
รายชื่อผู้เล่นของทีมเอพริล 25จากประเทศเกาหลีเนือ ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Moro Branislav
ซาร์มาเยห์แบงก์.
รายชื่อผู้เล่นของทีมซาร์มาเยห์แบงก์จากประเทศอิหร่าน ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Majda Cicic
กลุ่ม C.
เอ็นอีซี เรดร็อกเก็ตส์.
รายชื่อผู้เล่นของทีมเอ็นอีซี เรดร็อกเก็ตส์จากประเทศญี่ปุ่น ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Akinori Yamada
อัลไต.
รายชื่อผู้เล่นของทีมอัลไตจากประเทศคาซัคสถาน ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Burhan Şaik Canbolat
จาการ์ตา เอเล็กตริก.
รายชื่อผู้เล่นของทีมจาการ์ตา เอเล็กตริกจากประเทศอินโดนีเซีย ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Tian Mei
กลุ่ม D.
ปาอี เสิ่นเจิ้น.
รายชื่อผู้เล่นของทีมปาอี เสิ่นเจิ้นจากประเทศจีน ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Yu Juemin
ที แกรนด์.
รายชื่อผู้เล่นของทีมที แกรนด์จากประเทศไต้หวัน ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Lo Chung-jen
มาเลเซีย.
รายชื่อผู้เล่นของทีมมาเลเซีย ในการแข่งขันวอลเลย์บอลหญิงชิงแชมป์สโมสรเอเชีย 2016
ผู้ฝึกสอน: Dato' Moh Wung Ming
รายการอ้างอิง.
<templatestyles src="Reflist/styles.css" />
โอลิมปิกฤดูหนาว 2026

การแข่งขันโอลิมปิกฤดูหนาว 2026  หรือชื่ออย่างเป็นทางการคือ โอลิมปิกฤดูหนาวครั้งที่ 25  และรู้จักในชื่อ มิลาโน-กอร์ตีนา 2026  เป็นมหกรรมกีฬาฤดูหนาวระดับนานาชาติที่กำหนดจัดขึ้นระหว่างวันที่ 6 ถึง 22 กุมภาพันธ์ 2026 ใน 3 ภูมิภาค โดยมี เมืองมิลาน และ เมืองกอร์ตีนาดัมเปซโซ ประเทศอิตาลี เป็นเจ้าภาพหลัก
การแข่งขันครั้งนี้จะเป็น โอลิมปิกครั้งที่ 4 ที่อิตาลีเคยเป็นเจ้าภาพ โดยครั้งก่อนหน้าได้แก่ โอลิมปิกฤดูหนาว 1956 ในกอร์ตีนาดัมเปซโซ, โอลิมปิกฤดูร้อน 1960 ในโรม และโอลิมปิกฤดูหนาว 2006 ในตูริน โดยครั้งนี้จะเป็นครั้งแรกที่โอลิมปิกฤดูหนาวมีหลายเมืองเจ้าภาพอย่างเป็นทางการ และเป็นครั้งแรกตั้งแต่ ซาราเยโว 1984 ที่พิธีเปิดและปิดจะจัดในสถานที่ต่างกัน
การแข่งขันนี้จะเป็นโอลิมปิกฤดูหนาวครั้งแรกที่จัดบนเทือกเขาแอลป์ 2 ครั้งติดต่อกัน โดยครั้งถัดไปในปี 2030 จะจัดขึ้นในฝรั่งเศส
คณะกรรมการจัดงาน ได้รับธงโอลิมปิกระหว่างพิธีปิดการแข่งขันโอลิมปิกฤดูหนาว 2022 ที่ปักกิ่ง ประเทศจีน นอกจากสองเมืองหลักยังมีอีก 7 เมืองทางตอนเหนือและตะวันออกเฉียงเหนือของอิตาลีที่ร่วมเป็นเจ้าภาพ งานนี้จะครบรอบ 70 ปี ของโอลิมปิกฤดูหนาวในกอร์ตีนาดัมเปซโซ และ 20 ปี นับตั้งแต่โอลิมปิกฤดูหนาวในตูริน และนับเป็นครั้งแรกที่มิลานจะเป็นเจ้าภาพจัดการแข่งขันกีฬาโอลิมปิก 
โดยการแข่งขันครั้งนี้จะเป็นการแข่งขันกีฬาโอลิมปิกฤดูหนาวครั้งแรกภายใต้ประธานคณะกรรมการโอลิมปิกสากลคนใหม่ ซึ่งคาดว่าจะได้รับเลือกในปี 2025 ในการประชุมครั้งที่ 143 ของคณะกรรมการโอลิมปิกสากล 
การเสนอตัวร่วมกันของทั้งสองเมืองนี้เอาชนะการเสนอตัวร่วมกันอีกครั้งจากเมืองสตอกโฮล์ม–โอเรในสวีเดนด้วยคะแนนเสียง 47–34 ในการประชุมครั้งที่ 134 ของคณะกรรมการโอลิมปิกสากล (IOC) ที่เมืองโลซาน ประเทศสวิตเซอร์แลนด์ เมื่อวันที่ 24 มิถุนายน 2019
โอลิมปิกฤดูหนาวครั้งนี้จะเป็นครั้งแรกที่มีการแข่งขันสกีภูเขา อีกทั้งยังเป็นโอลิมปิกครั้งแรกในวาระการดำรงตำแหน่งประธานไอโอซีของเคิร์สตี โคเวนทรี ซึ่งมีกำหนดเข้าดำรงตำแหน่งอย่างเป็นทางการในเดือนมิถุนายน ค.ศ. 2025 อีกด้วย
ชนิดกีฬา.
"ตัวเลขในวงเล็บระบุจำนวนเหรียญรางวัลที่แข่งขันในแต่ละประเภท"
<templatestyles src="Div col/styles.css"/>
ครอบครัวตัวสลับ

ครอบครัวตัวสลับ เป็นละครโทรทัศน์ไทยประเภทซิตคอม ผลิตโดย บริษัท เลยดูดี สตูดิโอ จำกัด หรือฝ่ายบริหารละครโทรทัศน์และซิตคอม สถานีโทรทัศน์ช่องทรูโฟร์ยู อำนวยการผลิตโดย เนตรชนก วิภาตะศิลปิน กำกับการแสดงโดย ศุภกร เหรียญสุวรรณ ออกอากาศครั้งแรกทางสถานีโทรทัศน์ช่องทรูโฟร์ยู ทุกพุธ เวลา 20.00 - 21.00 น. เริ่มออกอากาศเมื่อวันที่ 7 กันยายน พ.ศ. 2559-12 ตุลาคม พ.ศ. 2559 และเปลี่ยนการออกอากาศเป็นทุกวันอังคาร เวลา 21.20 – 22.20 น. เริ่มวันที่ 29 พฤศจิกายน พ.ศ. 2559-27 ธันวาคม พ.ศ. 2559 และเปลี่ยนการออกอากาศเป็นทุกวันจันทร์ เวลา 21.20 – 22.20 น. เริ่มวันที่ 2 มกราคม พ.ศ. 2560-24 เมษายน พ.ศ. 2560
พ่อของดาว ดุ่ม และแด
แม่ของดาว ดุ่ม และแด
พ่อของประกอบและปู่ของดาว ดุ่ม และแด
พี่ชายของแด และน้องชายของดาว
น้องชายของดาวและดุ่ม
พี่สาวของดุ่ม และแด
แม่ของพลอยและยายของดาว ดุ่ม และแด
คนรับใช้บ้านสุทธิรักษ์
เด็กแว้น
เพื่อนบ้านน้ากอบและน้าพลอย
พระนางซินจ็อง (โชซ็อน)

พระนางซินจ็อง (ฮังจา: 神貞王后; 21 มกราคม ค.ศ. 1809 – 4 มิถุนายน ค.ศ. 1890) มาจากตระกูลโชแห่งพุงยัง เป็นพระราชมารดาของพระเจ้าฮ็อนจง กษัตริย์ลำดับที่ 24 ของโชซ็อน และเป็นพระชายาของ เจ้าชายรัชทายาทฮโยมย็อง
พระราชประวัติ.
พระพันปีซินจ็อง ตระกูลโจ เสด็จพระราชสมภพวันที่ 21 มกราคม ค.ศ. 1809 เป็นธิดาของ โจ มัน-ย็อง (조만영) ขุนนางผู้ทรงอิทธิพลจากตระกูลโจแห่งพุงยาง
ต่อมาได้อภิเสกสมรสกับเจ้าชายลียอง พระราชโอรสองค์โตของพระเจ้าซุนโจ ซึ่งต่อมาในปี ค.ศ. 1819 จะได้รับการสถาปนาเป็นเจ้าชายรัชทายาทฮโยมย็อง ทำให้พระนางซินจ็องได้รับการสถาปนาพระอิสริยยศขึ้นเป็นพระชายารัชทายาท
ในปี ค.ศ. 1827 ทรงมีพระประสูติกาลพระโอรสองค์แรกและองค์เดียวคือ องค์ชายลีฮวาน แต่หลังจากนั้นอีก 2 ปี เจ้าชายรัชทายาทฮโยมย็อง ก็สิ้นพระชนม์ลงในปี ค.ศ. 1830 ทำให้พระนางต้องเลี้ยงดูองค์ชายลีฮวาน ที่ยังเยาว์วัยเพียงองค์เดียว 
พระพันปี.
ในวันที่ 13 ธันวาคม ค.ศ. 1834 พระเจ้าซุนโจ เสด็จสวรรคตเมื่อพระชนมายุเพียง 44 พรรษา โดยไร้รัชทายาทเนื่องจากพระราชโอรสอีกองค์ที่ประสูติจากพระนางซุนว็อน ก็สิ้นพระชนม์เช่นเดียวกับเจ้าชายรัชทายาทฮโยมย็อง เมื่อพระชนมายุเพียง 3 เดือน ทำให้องค์ชายลีฮวาน ได้ขึ้นมาสืบราชบัลลังก์ต่อเป็นพระเจ้าฮ็อนจง ขณะที่พระชนมายุเพียง 7 พรรษา มีผลให้พระนางซินจ็อง ได้รับการสถาปนาเป็นพระพันปีหลวงพระอิสริยยศเทียบเท่าพระมเหสีของพระราชามีพระนามว่า พระพันปีซินจ็อง หรือ พระพันปีโจ 
ตลอด 15 ปีในรัชสมัยของพระเจ้าฮ็อนจง พระพันปีซินจ็องต้องแย่งชิงพระราชอำนาจกับพระนางซุนว็อน หรือ พระอัยยิกาคิม จากตระกูลคิมแห่งอันดง อดีตพระมเหสีของพระเจ้าซุนโจ
สวรรคต.
พระพันปีซินจ็อง เสด็จสวรรคตเมื่อวันที่ 4 มิถุนายน ค.ศ. 1890 ที่พระราชวังคย็องบก อาณาจักรโชซ็อน พระชนมายุ 81 พรรษา ตรงกับสมัยพระเจ้าโกจง
วัฒนธรรมร่วมสมัย.
Mr.Queen(มิสเตอร์ควีน) แสดงโดย โช ย็อน-ฮี
นึฆมาตึลลา โยลดอชิฟ

นึฆมาตึลลา โตลกือนาวิช โยลดอชิฟ (เกิด 5 พฤศจิกายน ค.ศ. 1962) เป็นนักกฎหมายและนักการเมืองชาวอุซเบก หลังจากที่ประธานาธิบดีอิสลอม แกรีมัฟ ถึงแก่อสัญกรรมเมื่อวันที่ 2 กันยายน ค.ศ. 2016 เขาดำรงตำแหน่งรักษาการประธานาธิบดี จนถึงวันที่ 8 กันยายน ปีเดียวกัน ปัจจุบันโยลดอชิฟดำรงตำแหน่งประธานรัฐสภาอุซเบกิสถาน
เพอร์เฟกต์อิลลูชัน

เพอร์เฟกต์อิลลูชัน  เป็นเพลงโดยเลดีกากา โดยเป็นซิงเกิลแรกในอัลบั้มชุดที่ห้าของเธอ ซึ่งเป็นการทำงานร่วมกับเควิน ปาร์คเกอร์ มาร์ก รอนสัน และบลัดป๊อบ
ชาร์ต.
<templatestyles src="Col-begin/styles.css"/>
ใจสยิว

ใจสยิว สตูดิโออัลบั้ม เต็มชุดที่ 2 ของวง แมคอินทอช ออกวางแผงครั้งแรกเมื่อปี พ.ศ. 2525 ภายใต้สังกัด Original Sound (ภายหลังเปลี่ยนเป็น นิธิทัศน์ โปรโมชั่น) มีเพลงดังอย่าง ใจสยิว , ไม่มีเธอที่บึงพระราม , ห่างไกล 
ในอัลบั้มชุดนี้ทางวงได้นำเพลงเก่าอย่าง แซซี้อ้ายลื้อเจ็กนั้ง หรือ พระจันทร์ตกน้ำ เพลงลูกทุ่งระดับตำนานของราชาเพลงลูกทุ่งครู สุรพล สมบัติเจริญ มาเรียบเรียงดนตรีใหม่ในสไตล์ของแมคอินทอชบวกกับเพลงใหม่อย่าง ใจสยิว เพลงสนุกจากปลายปากกาของคุณ ภิญโญ สุวินทรากร อดีตสมาชิกของวงดิออริจินัลทรีและวงเดอะพีเพิ่ลเจ้าของเสียงพากย์ชินเอม่อนซังในการ์ตูนเรื่องอิคคิวซังโดยเสียงร้องของ ต้น วงศกร มือกลองหนุ่มรูปหล่อ
เพลง ไม่มีเธอที่บึงพระราม จากเสียงร้องของ อู๋ อรรถพล มือคีย์บอร์ดรูปหล่อมากฝีมือทำให้อัลบั้มชุดนี้ประสบความสำเร็จอย่างมาก
โดยอัลบั้มชุดนี้มีเพลงที่ถูกนำไปประกอบภาพยนตร์ถึง 2 เพลงคือ ใจสยิว ได้ไปประกอบภาพยนตร์เรื่อง สยิว เมื่อปี พ.ศ. 2546 และเพลง ห่างไกล ได้ไปประกอบภาพยนตร์โทรทัศน์เรื่อง เธอกับฉัน จากฝีมือการกำกับของ ศุภักษร เมื่อปี พ.ศ. 2526
แฮกกิงอีดียู

แฮกกิงอีดียู  เป็นกำหนดการประชุมประจำปีที่ให้ความสำคัญกับอีเวนต์แฮกกาธอน ซึ่งเริ่มขึ้นในปี ค.ศ. 2014 และเติบโตอย่างมีนัยสำคัญในแต่ละไตรมาส อีเวนต์แฮกกาธอนอย่างแฮกกิงอีดียูเป็นโอกาสที่ดีสำหรับแนวทางจัดการศึกษาแบบสะเต็ม (สาขาวิชาวิทยาศาสตร์, เทคโนโลยี, การศึกษา และคณิตศาสตร์) ที่จะทำงานร่วมกับผู้เชี่ยวชาญด้านอุตสาหกรรม
แฮกกิงอีดียูได้รับการดำเนินการโดยบริษัท แฮกกาธอนซ์ จำกัด ปัจจุบัน บริษัท แฮกกาธอนซ์ จำกัด มีสิทธิ์ได้รับการยกเว้นภาษีตามมาตรา 501 (c)(3)
ภาพรวม.
ปัญหา.
เมื่อแฮกกิงอีดียูเริ่มครั้งแรก ได้มีการบรรจุรายการบางส่วนเพราะผู้ก่อตั้งไม่พอใจกับระบบการศึกษาในปัจจุบัน เช่นเดียวกับหลายคนที่ผิดหวัง ซึ่งแฮกกิงอีดียูได้เพิ่มขีดความสามารถให้นักเรียนและสร้างความแตกต่าง
เป้าหมาย.
ให้ชุมชนเทคโนโลยีด้านการศึกษาได้มีการเติบโต เพื่อสร้างการแก้ปัญหาที่ต้องเผชิญในระบบการศึกษาในปัจจุบัน และสอนให้ผู้เข้าร่วมประชุมมีทักษะการเขียนโปรแกรมใหม่ ๆ ที่มีคุณค่า บางส่วนของนักเรียนที่เข้าร่วมจากสถาบันการศึกษาอีเอฟกล่าวว่า พวกเขาในตอนนี้กำลังคิดวิธีที่เทคโนโลยีสามารถเปลี่ยนแปลงรูปแบบการศึกษา
ฮ็อนอินลึง

ฮ็อนอินลึง ("Heoninleung"; อักษรโรมัน: Heonilleung) เป็นหมู่สุสานหลวงของราชวงศ์โชซ็อน (조선) แห่งเกาหลี ประกอบด้วยสุสานสองแห่ง คือ สุสานฮ็อนลึง (헌릉) สร้างใน ค.ศ. 1420 เป็นที่ฝังพระศพพระเจ้าแทจง (태종) พระมหากษัตริย์โชซ็อน กับว็อนกย็องวังฮู (원경왕후; "ราชเทวีว็อนกย็อง") ผู้เป็นพระมเหสี และสุสานอินลึง (인릉) สร้างใน ค.ศ. 1856 เป็นที่ฝังพระศพพระเจ้าซุนโจ (순조) พระมหากษัตริย์โชซ็อน กับซุนว็อนวังฮู (순원왕후; "ราชเทวีซุนว็อน") ผู้เป็นพระมเหสี ตั้งอยู่ในเขตซอโจ (서초구) กรุงโซล ประเทศเกาหลีใต้ปัจจุบัน
เบชิง

เบชิง  เป็นเมืองในรัฐมีนัชเจไรช์ ประเทศบราซิล เมืองนี้เป็นส่วนหนึ่งของภูมิภาคมหานครเบลูโอรีซองชี เป็นเมืองที่ใหญ่เป็นอันดับ 5 ของรัฐมีนัชเจไรช์ และเป็นหนึ่งใน 50 เมืองที่ใหญ่ที่สุดในประเทศบราซิล ห่างจากนครรีโอเดจาเนโรประมาณ 461 กิโลเมตร มีเนื้อที่ 342.85 ตารางกิโลเมตร และในปี ค.ศ. 2012 มีประชากร 408,448 คน โดยสภาพภูมิอากาศเป็นเขตร้อน
กรดควินิก

กรดควินิก  เป็นสารกลุ่มไซคลิทอลและกรดไซโคลเฮกเซนคาร์บอกซิลิก มีลักษณะเป็นผลึกไม่มีสี ละลายน้ำได้ พบในเปลือกพืชสกุล "Cinchona" (ซึ่งมีสารควินีน), เมล็ดกาแฟและเปลือกต้นโกฐจุฬารศ ("Eucalyptus globulus") สามารถสังเคราะห์ได้จากกระบวนการไฮโดรไลซิสของกรดคลอโรจีนิก กรดควินิกเป็นส่วนประกอบหนึ่งของสารทาราแทนนิน มีส่วนในความเป็นกรดของกาแฟและใช้เป็นสารที่ให้รสฝาด
หลุยส์ นีกอลา โวเกอแล็ง นักเคมีชาวฝรั่งเศสสกัดกรดควินิกเป็นครั้งแรกในปี ค.ศ. 1806 ต่อมาในปี ค.ศ. 1863 เอดูอาร์ด เลาเทมันน์ นักเคมีชาวเยอรมันสังเคราะห์สารนี้ได้เป็นคนแรก
สรุปเหรียญพาราลิมปิกฤดูร้อน 2016

ตารางเหรียญ ของการแข่งขัน พาราลิมปิกฤดูร้อน 2016 จะจัดอันดับชาติที่มีส่วนร่วมของ คณะกรรมการพาราลิมปิกแห่งชาติ (NPCs) โดยตัวเลยของเหรียญทองที่ชนะโดยนักกีฬาของพวกเขาระหว่างการแข่งขัน. พาราลิมปิก 2016 จัดขึ้นเป็นครั้งที่ สิบห้า, การแข่งขันทุกสี่ปีจะที่มี ทางกายภาพ และ ความบกพร่องทางสติปัญญา. การแข่งขันจะจัดขึ้นใน รีโอเดจาเนโร, บราซิล, ตั้งแต่วันที่ 7 กันยายน ถึง 18 กันยายน พ.ศ. 2559.
กว่า 4,300 นักกีฬา, เป็นตัวแทนของคณะกรรมการพาราลิมปิก 159 ชาติ (NPCs), เข้าร่วมการแข่งขันใน 528 ประเภทใน 21 ชนิดกีฬา. นี่ถือเป็นตัวเลขสูงสุดของนักกีฬาและสมาชิกคณะกรรมการพาราลิมปิกที่เคยเข้าแข่งขันในกีฬาพาราลิมปิกเกมส์.
#เปลี่ยนทาง ไทย
สรุปเหรียญ.
<onlyinclude></onlyinclude>
เอลิซา ลัม

เอลิซา ลัม  เป็นนักศึกษาชาวแคนาดาเชื้อสายฮ่องกง ที่มีการระบุว่าหายสาบสูญตั้งแต่วันที่ 31 มกราคม พ.ศ. 2556 ก่อนที่จะพบเป็นศพในแทงค์น้ำในโรงแรมเซซิล (Cecil Hotel) ในวันที่ 19 กุมภาพันธ์ พ.ศ. 2556 ซึ่งการเสียชีวิตของเธอทำให้มีการคาดการณ์ต่าง ๆ โดยเฉพาะกระแสความลึกลับจากคลิปในลิฟต์ที่มีเรื่องสงสัยต่าง ๆ ทางอินเทอร์เน็ต
การหายตัวไปและการพบศพ.
เอลิซา ลัม ได้เดินทางมายังลอสแอนเจลิส และเข้าพักในโรงแรมเซซิล โดยในวันที่ 31 มกราคม พ.ศ. 2556 ซึ่งเป็นวันที่เธอต้องเช็คเอาท์ออกจากโรงแรม แต่ครอบครัวของเธอไม่ได้รับการติดต่อจากเอลิซา และพบว่าเธอยังไม่ได้เดินทางออกจากแคลิฟอร์เนีย จึงได้แจ้งตำรวจให้ค้นหาเธอ ทางตำรวจจึงได้ระบุว่าเธอหายสาบสูญตั้งแต่วันที่ 31 มกราคม และได้หลักฐานมาอย่างหนึ่งคือ คลิปวิดีโอที่เธอพยายามกดลิฟต์ก่อนที่จะเดินออกไปก่อนที่ลิฟต์จะปิด
ต่อมา ผู้เข้าพักโรงแรมนี้พบว่าน้ำของโรงแรมกลายเป็นสีดำและมีรสชาติแปลก จึงได้ให้พนักงานโรงแรมได้เข้าไปตรวจสอบแทงค์น้ำบนชั้นดาดฟ้า และได้พบศพของเอลิซา ลัม ในสภาพเปลือยกาย พร้อมกับเสื้อผ้าที่ปรากฏในคลิปวิดีโอที่เธอได้เข้าไปในลิฟต์ที่ก้นแทงค์นำ ทำให้เกิดเสียงวิพากษ์วิจารณ์และกลายเป็นกระแสว่าเป็นคดีลึกลับ อย่างไรก็ตาม ตำรวจสรุปปิดคดีว่าเป็น "อุบัติเหตุ"
ฟิลิปป์ เคอร์โครอฟ

ฟิลิปป์ เบดโรโซวิชช์ เคอร์โครอฟ (เกิด 30 เมษายน ค.ศ. 1967) เป็นนักร้อง นักแต่งเพลง และโปรดิวเซอร์ชาวรัสเซีย ผู้ชนะเลิศรางวัลเวิลด์มิวสิกอะวอดส์ สาขาศิลปินรัสเซียยอดเยี่ยม
ฟุตซอลคนหูหนวกชิงแชมป์โลก 2007

การแข่งขันฟุตซอลคนหูหนวกชิงแชมป์โลก 2007  นับเป็นการแข่งขันฟุตซอลของคนหูหนวกชิงแชมป์โลกครั้งที่ 2 ซึ่งจัดขึ้นที่ กรุงโซเฟีย สาธารณรัฐบัลแกเรีย ระหว่างวันที่ 8 – 18 พฤศจิกายน พ.ศ. 2550
ทีมที่ผ่านเข้ารอบสุดท้าย.
ทีมเจ้าภาพ.
ฟุตซอลคนหูหนวกทีมชาติบัลแกเรีย ในฐานะเจ้าภาพจัดการแข่งขัน ได้ผ่านเข้ารอบอัตโนมัติ
รอบแบ่งกลุ่ม.
ทำการแข่งขันแบบพบกันหมดภายในกลุ่ม คัดเอาอันดับ 1 และ 2 เข้ารอบรองชนะเลิศของทีมหญิง และ รอบก่อนรองชนะเลิศของทีมชายต่อไป โดยทีมที่เหลือไปแข่งขันในรอบจัดอันดับ
ปฏิบัติการคลิปหนีบกระดาษ

ปฏิบัติการคลิปหนีบกระดาษ  คือโครงการของสหรัฐอเมริกาที่ได้ดำเนินการนำพาเหล่านักวิทยาศาสตร์และวิศวกรช่างเทคนิคจากนาซีเยอรมัน หลังสงครามโลกครั้งที่สองเข้ามายังประเทศสหรัฐอเมริกา โดยมอบสัญชาติอเมริกาและทำเอกสารปลอมแปลงให้แก่พวกเขาเพื่อตบตาไม่ให้ประธานาธิบดีสหรัฐอเมริกาแฮร์รี เอส. ทรูแมน นักการเมือง หรือสาธารณชนชาวอเมริการับรู้ มีวัตถุประสงค์เพื่อนำการทดลองและเทคโนโลยีที่ทันสมัยจากนาซีเยอรมันมาใช้ประโยชน์ทางการทหารให้แก่สหรัฐอเมริกา เช่น จรวด เครื่องบินไอพ่น เฮลิคอปเตอร์ เป็นต้น ซึ่งในช่วงสงครามเย็น สหรัฐอเมริกาต้องทำการแข่งขันทางด้านอาวุธกับสหภาพโซเวียต
ประเทศไทยในพาราลิมปิกฤดูร้อน 2016

ประเทศไทย เข้าร่วมแข่งขันพาราลิมปิกฤดูร้อน 2016 ที่กรุงรีโอเดจาเนโร ประเทศบราซิล ระหว่างวันที่ 7 กันยายน ถึง 18 กันยายน พ.ศ. 2559
เหรียญรางวัล.
<templatestyles src="Col-begin/styles.css"/>
สถิติ.
<templatestyles src="Col-begin/styles.css"/>
ไลฟ์อิสสเตรนจ์

ไลฟ์อิสสเตรนจ์  เป็นวิดีโอเกมผจญภัยภาพกราฟิกแบ่งเป็นตอน พัฒนาโดยดอนต์น็อดเอ็นเตอร์เทนเมนต์ และจำหน่ายโดยสแควร์อีนิกซ์ เกมทำลงลินุกซ์ ไมโครซอฟท์ วินโดวส์ โอเอสเทน เพลย์สเตชัน 3 เพลย์สเตชัน 4 เอกซ์บอกซ์ 360 และเอกซ์บอกซ์ วัน และมีจำนวนห้าตอน ออกจำหน่ายเป็นช่วงเวลาตลอดปี ค.ศ. 2015
เนื้อเรื่องของเกมเล่าเกี่ยวกับแม็กซีน (แม็กซ์) คอลฟิลด์ นักเรียนถ่ายภาพที่ค้นพบว่าเธอมีความสามารถพิเศษในการย้อนเวลาไปที่เวลาใดก็ได้ ทำให้เธอเห็นตัวเลือกต่าง ๆ ที่ทำให้เกิดปรากฏการณ์ผีเสื้อ (butterfly effect) หลังจากรู้ล่วงหน้าว่ามีพายุกำลังจะมาถึง แม็กซ์มีหน้าที่ป้องกันไม่ให้พายุทำลายเมืองของเธอ การกระทำของผู้เล่นจะปรับเปลี่ยนเนื้อเรื่อง และอนุญาตให้ผู้เล่นกลับไปแก้ไขเหตุการณ์ในอดีตได้ ภารกิจเก็บของและการทำให้สภาพแวดล้อมเปลี่ยนแปลงมาในรูปของการแก้ปริศนา นอกจากการเลือกตัวเลือกบทสนทนาแบบแตกสาขา
การพัฒนาของเกม"ไลฟ์อิสสเตรนจ์"เริ่มในเดือนเมษายน ค.ศ. 2013 เกมเกิดขึ้นมาในแบบแบ่งเป็นตอน ทั้งเหตุผลในเชิงรายได้และเชิงสร้างสรรค์ นักพัฒนาเดินทางไปที่แปซิฟิกตะวันตกเฉียงเหนือเพื่อเก็บรายละเอียดสถานที่ และล้มล้างต้นแบบดั้งเดิมทั้งหมดเพื่อสร้างตัวละครขึ้นมา ผลตอบกลับของผู้เล่นจะส่งผลต่อการเปลี่ยนแปลงในตอน จุดศูนย์กลางในเกมคือเนื้อเรื่องและอาร์กของตัวละคร มิใช่รูปแบบเกมที่เป็นการเป็นผจญภัยกราฟิกดั้งเดิมอย่างปริศนาชี้แล้วคลิก การพากย์เสียงเกิดขึ้นที่ลอสแอนเจลิส รัฐแคลิฟอร์เนีย
ระหว่างการออกจำหน่าย "ไลฟ์อิสสเตรนจ์"ได้รับคำวิจารณ์เป็นที่ชื่นชอบในเรื่องการพัฒนาตัวละคร กลไกการย้อนเวลา และการจู่โจมประเด็นต้องห้ามต่าง ๆ เกมชนะรางวัลเนื้อเรื่องยอดเยี่ยมของบาฟตาเกมส์อะวอดส์ รางวัลพีบอดี-เฟซบุ๊กฟิวเชอส์ออฟมีเดียอะวอร์ด และรางวัลเกมส์ฟอร์อิมแพกต์อะวอร์ดของรายการเดอะเกมอะวอดส์ คำตำหนิทั่วไปได้แก่การใช้สแลง การทำลิปซิงก์ที่ไม่ดีในตอนแรก ๆ และความไม่สอดคล้องในเรื่อง เกมขายได้หนึ่งล้านหน่วยภายในปลายเดือนกรกฎาคม ค.ศ. 2015 มีซีรีส์ดิจิทัลที่อ้างอิงจากเกมพัฒนาโดยเลเจนแดรีดิจิทัลสตูดิโอส์และสแควร์อีนิกซ์
ความสำเร็จของวิดีโอเกมทำให้เกิดภาคต่อ "ไลฟ์อิสสเตรนจ์ 2," ' ภาคต้น ' และ ภาคต่อโดยตรง ""' กำหนดวางจำหน่าย 29 ตุลาคม ค.ศ. 2024
แผนมอร์เกินเทา

แผนมอร์เกินเทา  เป็นแผนฟื้นฟูเศรษฐกิจเยอรมันโดยฝ่ายสัมพันธมิตรภายหลังนาซีเยอรมนีแพ้สงคราม ประเทศเยอรมนีถูกยึดครองและแบ่งปกครองโดยทั้งสี่ประเทศคือ สหรัฐ สหราชอาณาจักร สาธารณรัฐฝรั่งเศสที่ 4 และสหภาพโซเวียต โดยกำหนดให้ฟื้นฟูสภาพเศรษฐกิจเพียง 50% ของสภาพเศรษฐกิจเมื่อปี 1938 เพื่อป้องกันไม่ให้เยอรมนีกลายเป็นรัฐทหารอันก้าวร้าวได้อีก ซึ่งทางสหภาพโซเวียตเห็นด้วยกับแผนนี้เพราะไม่ต้องการให้เยอรมนีโจมตีรัสเซีย วยาเชสลาฟ โมโลตอฟ รัฐมนตรีต่างประเทศโซเวียต กล่าวกับ เจมส์ เอฟ. เบิร์นส์ รัฐมนตรีต่างประเทศสหรัฐ ว่าสหภาพโซเวียตต้องการเห็นเยอรมนีที่ไร้พิษภัย แผน JCS 1067 ของสหรัฐอเมริกาสะท้อนข้อตกลงนี้โดยกล่าวว่าสหรัฐจะ "ไม่ดำเนินการฟื้นฟูเยอรมนีในด้านเศรษฐกิจ" ดังนั้น โรงงานในเยอรมนีส่วนที่สหรัฐอเมริกาครอบครองอยู่จึงถูกรื้อถอนและส่งมอบให้กับเยอรมนี ส่วนที่โซเวียตยึดครองเพื่อเป็นการลดศักยภาพทางอุตสาหกรรมของเยอรมนี และให้สหภาพโซเวียตทำตามแผนการฟื้นฟูของตน 
แต่ทว่าผลลัพธ์ของแผนมอร์เกินเทานั้นรุนแรงกว่าที่คาดการณ์ไว้มาก สภาพเศรษฐกิจที่ตกต่ำอย่างสุดขีดของเยอรมนีส่งผลให้สภาพเศรษฐกิจทั้งทวีปยุโรปถดถอยลง วิลเลียม แอล. เคลย์ตัน ที่ปรึกษาด้านเศรษฐกิจของประธานาธิบดีแฮร์รี เอส. ทรูแมน ในการประชุมพ็อทซ์ดัมรายงานกลับไปยังกรุงวอชิงตันว่า "ประชาชนหลายล้านคนกำลังอดตายอย่างช้า ๆ " ในตอนแรก สหรัฐอเมริกายังคงไม่เปลี่ยนแปลงนโยบายต่อเยอรมนี แต่หลังจากที่นายพลลูเชียส ดี. เคลย์ และบรรดาเหล่าเสนาธิการเริ่มแสดงความกังวลต่อการขยายตัวของคอมมิวนิสต์ในเยอรมนีและเศรษฐกิจของยุโรปที่เริ่มพังพินาศ ฤดูร้อนของปี ค.ศ. 1947 นายพลจอร์จ มาร์แชล รัฐมนตรีว่าการกระทรวงต่างประเทศของสหรัฐอเมริกา ได้โน้มน้าวให้ประธานาธิบดีทรูแมนยกเลิกแผน JCS 1067 ในที่สุด แผนการ JCS 1779 ก็ถูกนำมาแทนที่แผนการเดิมโดยมีใจความตอนหนึ่งว่า "การที่ยุโรปจะเป็นระเบียบและมั่งคั่งได้ จะต้องได้รับการมีส่วนร่วมทางเศรษฐกิจจากเยอรมนีที่มีเสถียรภาพและอุดมสมบูรณ์" ดังนั้นทางสหรัฐอเมริกาเริ่มดำเนินนโยบายตามแผนมาร์แชลล์แทน
จักรพรรดิไดโงะ

จักรพรรดิไดโงะ (6 กุมภาพันธ์ ค.ศ. 884 – 23 ตุลาคม ค.ศ. 930) เป็นจักรพรรดิญี่ปุ่นองค์ที่ 60 ตามที่ได้จัดเรียงไว้ในลำดับการสืบราชบัลลังก์ 
จักรพรรดิไดโงะครองราชย์ระหว่าง ค.ศ. 897 ถึง 930 พระนามของพระองค์นำมาจากสถานที่ฝังพระศพ
พระบรมวงศานุวงศ์.
ไดโงะเป็นพระราชโอรสองค์โตของจักรพรรดิอูดะ พระราชมารดาของพระองค์คือฟูจิวาระ โนะ ทาเนโกะ (หรือ อินชิ) ธิดาในฟูจิวาระ โนะ ทากาฟูจิ รัฐมนตรีส่วนกลาง พระองค์ทรงขึ้นครองราชย์แต่ทรงพระเยาว์หลังจากจักรพรรดิอูดะ พระราชบิดา ทรงสละราชสมบัติใน ค.ศ. 897 พระราชมารดาของพระองค์สิ้นพระชนม์ก่อนขึ้นครองราชย์ ดังนั้นพระองค์ทรงได้รับเลี้ยงจากฟูจิวาระ โนะ อนชิ พระมเหสีอีกพระองค์ของอูดะผู้เป็นธิดาในอดีต"คัมปากุ" ฟูจิวาระ โนะ โมตตสึเนะ
จักรพรรดิโคโก พระอัยกาของไดโงะ ทรงลดพระยศของพวกพระราชโอรสจากเชื้อพระวงศ์มาเป็นสามัญชน เพื่อลดรายจ่ายของรัฐ รวมทั้งอิทธิพลทางการเมืองของพวกเขา นอกจากนี้ พวกเขายังได้รับนามสกุลมินาโมโตะ ดังนั้น ไดโงะจึงไม่ได้เกิดเป็นเชื้อพระวงศ์และมีพระนามว่า มินาโมโตะ โนะ โคเรซาเนะ (源維城) จนกระทั่ง ค.ศ. 887 เมื่อมินาโมโตะ โนะ ซาดามิ (อดีตเจ้าชายซาดามิ) พระราชบิดาของไดโงะ ได้รับการเลื่อนขึ้นเป็นเจ้าชายและรัชทายาทในพระราชบัลลังก์ หลังจากนั้น พระนามส่วนพระองค์ ("อิมินะ") จึงเปลี่ยนเป็น อัตสึฮิโตะ  หรือ "โอโนะ-เทอิ" ก่อนขึ้นครองราชบัลลังก์ดอกเบญจมาศ
ไดโงะทรงมีจักรพรรดินี พระมเหสี และพระสนมรวม 21 พระนาง และมีพระราชโอรสธิดารวม 36 พระองค์
เหตุการณ์ในพระชนมชีพของจักรพรรดิไดโงะ.
การเปลี่ยนชื่อรัชสมัยใน ค.ศ. 898 เป็นจุดเริ่มต้นของรัชสมัยจักรพรรดิไดโงะ เหตุการณ์สำคัญในช่วง 34 ปีของไดโงะอยู่ที่พระองค์ทรงปกครองด้วยตนเอง โดยไม่มีผู้สำเร็จราชการจากตระกูลฟูจิวาระ แม้ว่าพระองค์มีเชื้อสายจากฟูจิวาระอยู่ส่วนหนึ่ง
ศักราชในรัชสมัยไดโงะ.
ปีในรัชสมัยไดโงะมีมากกว่าหนึ่งชื่อศักราชหรือ "เน็งโง"
พระมเหสีและพระราชโอรสธิดา.
จักรพรรดินี ("ชูงู"): ฟูจิวาระ โนะ อนชิ (藤原穏子) ธิดาในคัมปากุ ฟูจิวาระ โนะ โมตตสึเนะ
พระมเหสี ("ฮิ"): เจ้าหญิง"อิชิ" (為子内親王, สวรรคต ค.ศ. 899) พระราชธิดาในจักรพรรดิโคโก
พระมเหสี ("เนียวโงะ"): มินาโมโตะ โนะ "วาชิ" (源和子; สวรรคต ค.ศ. 947) พระราชธิดาในจักรพรรดิโคโก
พระมเหสี ("เนียวโงะ"): ฟูจิวาระ โนะ "โนชิ" (藤原能子; สวรรคต ค.ศ. 964) ธิดาในอูไดจิง ฟูจิวาระ โนะ ซาดากาตะ; ภายหลังสมรสกับฟูจิวาระ โนะ ซาเนโยริ
พระมเหสี ("เนียวโงะ"): นางพระกำนัลฟูจิวาระ โนะ วากาโกะ (藤原和香子, สวรรคต ค.ศ. 935) ธิดาในไดนางง ฟูจิวาระ โนะ ซาดากูนิ
ปาโก อัลกาเซร์

ฟรันซิสโก "ปาโก" อัลกาเซร์ การ์ซิอา (เกิด 30 กันยายน ค.ศ. 1993) เป็นนักฟุตบอลอาชีพชาวสเปน ปัจจุบันเล่นในตำแหน่งกองหน้าตัวเป้าให้กับชัรญะฮ์ สโมสรในยูเออีโปร-ลีก
ช้างเผือก เกียรติทรงฤทธิ์

ช้างเผือก เกียรติทรงฤทธิ์ อดีตนักมวยไทยและนักมวยคิกบ็อกซิ่งและเค-วันชาวไทย เป็นนักมวยถนัดซ้าย มีชื่อจริงว่า สมชาย รอบแคว้น เกิดเมื่อวันที่ 13 ตุลาคม พ.ศ. 2509 ที่อำเภอประโคนชัย จังหวัดบุรีรัมย์ 
ช้างเผือกฝึกมวยตั้งแต่เด็กกับพ่อ และขึ้นชกครั้งแรกเมื่ออายุได้ 14 ปี หลังจากเข้าอยู่กับค่ายเกียรติทรงฤทธิ์ในกรุงเทพมหานคร โดยเริ่มจากรุ่นเล็กน้ำหนักไม่เกิน 108 ปอนด์ หรือไลท์ฟลายเวท ที่เวทีราชดำเนิน
ต่อมาเมื่อเขยิบขึ้นสู่รุ่นใหญ่ นักมวยรุ่นใหญ่ไม่ได้รับความนิยมในประเทศไทย ช้างเผือกจึงผันตัวเองเดินทางไปชกยังต่างประเทศ โดยถือว่าเป็นนักมวยไทยคนแรกที่ได้ขึ้นชกในรูปแบบเค-วัน ที่ในหลายประเทศ เช่น ลาสเวกัส, ญี่ปุ่น, ออสเตรเลีย, เนเธอร์แลนด์ โดยได้ชกกับนักมวยเค-วัน หรือคิกบ็อกซิ่งที่มีชื่อเสียงหลายคน เช่น ร็อบ กามัน, ปีเตอร์ สมิธ, แบรนโก คิเคติก, ไทอิ คิน, แอนดี ฮัก, เออร์เนสโต ฮูสต์, ริก รูฟัส โดยเฉพาะอย่างยิ่งกับการชกกับรูฟัส ซึ่งขณะนั้นเป็นนักมวยคิกบ็อกซิ่งที่ไม่เคยแพ้ใคร ที่ประเทศญี่ปุ่น ช้างเผือกถูกหมัดของรูฟัสกรามหักตั้งแต่ยกแรก แต่ยังอดทนสู้มาจนถึงยกที่ 4 ก็ชนะน็อกไปได้ด้วยการเตะเจาะยางที่ข้อเท้ารูฟัส ซึ่งครั้งนี้ได้สร้างชื่อเสียงให้กับช้างเผือกเป็นที่เลื่องลือไปทั่ว
นอกจากนี้แล้ว เมื่อครั้งเข้ารับการเกณฑ์ทหาร ช้างเผือกยังเคยเข้าแข่งขันมวยสากลสมัครเล่นของการแข่งขันกีฬาภายในกองทัพบกด้วย ในรุ่นมิดเดิลเวท (160 ปอนด์) ได้รับเสื้อสามารถ เมื่อปี พ.ศ. 2533 สังกัดกองทัพภาคที่ 2 (ทภ.๒)
ชีวิตครอบครัว ช้างเผือกมีบุตรชาย 2 คน หลังแขวนนวมแล้วได้ทำงานเป็นเทรนเนอร์มวยไทยที่พัทยา หลานชายคนหนึ่งของช้างเผือก คือ ก้องศักด์ ศิษย์บุญมี หรือ ก้องศักดิ์ พี.เค.แสนชัยมวยไทยยิม ก็เป็นนักมวยไทยในยุคปัจจุบัน และยังมีนักมวยที่ใช้ชื่อคล้ายคลึงกัน คือ ช้างเผือกเล็ก เกียรติทรงฤทธิ์และช้างศึก เกียรติทรงฤทธิ์ ที่ชกอยู่ในยุคปัจจุบัน อีกทั้งช้างเผือกยังเป็นต้นแบบของฉ่ำอุรา ตัวละครนักมวยไทยในการ์ตูนญี่ปุ่นเรื่อง "ถึงจะเห่ยแต่ก็สู้นะเฟ้ย" โดยฮะโมะริ ทะกะชิ
เมทิลออเรนจ์

เมทิลออเรนจ์  เป็นสารเคมีที่มีลักษณะเป็นผงสีส้มเหลือง ใช้เป็นตัวบ่งชี้พีเอชในการไทเทรต เนื่องจากให้สีที่ชัดเจน เมทิลออเรนจ์จะเปลี่ยนสีในกรดที่มีความแรงปานกลาง จึงมักใช้ในการไทเทรตสำหรับกรด เมทิลออเรนจ์แตกต่างจากยูนิเวอร์แซลอินดิเคเตอร์คือ ไม่ได้เปลี่ยนสีครบสเปกตรัม แต่จะเปลี่ยนสีเมื่อถึงจุดยุติ โดยจะให้สีส้มเมื่อเป็นกรดและสีเหลืองเมื่อเป็นเบส
ในสารละลายที่เป็นกรดอ่อน เมทิลออเรนจ์จะเปลี่ยนจากสีแดงเป็นสีส้ม และกลายเป็นสีเหลืองในที่สุด และจะกลับกันเมื่อสารละลายมีความเป็นกรดมากขึ้น เมทิลออเรนจ์มีค่า pH 3.47 ในน้ำอุณหภูมิ 
เมื่อเมทิลออเรนจ์อยู่ในสารละลายไซลีนไซยานอล จะให้สีม่วงเมื่อเป็นกรดและให้สีเขียวเมื่อเป็นเบส
เมทิลออเรนจ์มีคุณสมบัติเป็นสารก่อกลายพันธุ์ จึงควรหลีกเลี่ยงการสัมผัสโดยตรง
คินตามณี ที่นี่มีรัก

คินตามณี ที่นี่มีรัก เป็นละครโทรทัศน์แนวพีเรียด-ดราม่า บทประพันธ์ของ พิมพ์กมล ประเสริฐวงศ์ บทโทรทัศน์โดย พิมพ์กมล ประเสริฐวงศ์ กำกับการแสดงโดย พิมพ์กมล ประเสริฐวงศ์ ผลิตโดย บริษัท เมจิค แอ็ดเวอร์เทนเม้นท์ จำกัด ออกอากาศทุกวันเสาร์–อาทิตย์ เวลา 10.45 น. – 11.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย สุพจน์ จันทร์เจริญ , ฐนิชา ดิษยบุตร , อลิชา หิรัญพฤกษ์ และนักแสดงชั้นนำอีกมากมาย เริ่มตอนแรกวันที่ พ.ศ. 2544–พ.ศ. 2544
เรื่องย่อ.
ละครเรื่อง คินตามณี ที่นี่มีรัก เป็นละครที่ฉีกแนวออกมาจากเรื่องอื่นที่ลิฟท์เคยเล่น ซึ่งเรื่องนี้ลิฟท์แสดงเป็นพอล จุดเด่นในตัวพอลเลยก็คือ เป็นลูกคนรวยระดับมหาเศรษฐี ใช้ชีวิตอยู่อย่างหรูหรามีธุรกิจในมือระดับห้าดาว แต่ด้วยความที่เป็นเพลย์บอยยังไม่อยากที่จะใช้ชีวิตจมปลัก กับการทำงาน เลยขอใช้ชีวิตเที่ยวสนุกไปวันๆ แต่จริงๆที่ พอลเป็นอย่างนี้ก็เพราะบาฮาฮูดีน ซึ่งเป็นพี่ชายที่คอยสอนตลอด ซึ่งบุคลิกแบบนี้ลิฟท์ยังไม่เคยเล่น อย่างบทอื่นๆที่ ผ่านมาก็จะเป็นเหมือนผู้ชายคนหนึ่งที่ต้องดิ้นรนต่อสู้เพื่อเอาตัวรอด เพื่อให้ชีวิตดีขึ้นซึ่งตอนแรกที่ลิฟท์ได้อ่านบทก็ เข้าใจว่าพอลเป็นคนเจ้าชู้ สนุกสนานไปเรื่อย แต่พอได้ทำการบ้านจากบทแล้วและได้ศึกษารายละเอียดจากผู้กำกับฯจะรู้เลยว่า จริงๆแล้วพอลถูกยัดเยียดความสบายมาตลอดโดยที่พี่ชายจะคอยทำให้ทุกอย่างเหมือนเขาวางหมากให้เราเดินตามทางนั้น